L 229/28
SK
Úradný vestník Európskej únie
18.9.2023
d) predloženie vhodného podporného dokladu, ktorým sa preukazuje pripravenosť členského štátu alebo členských štátov, v ktorých žiadateľ plánuje zriadiť svoje zariadenie, podporiť zriadenie takéhoto zariadenia; e) existencia vhodných politík vrátane technickej ochrany a vykonávacích opatrení zameraných na zabezpečenie ochrany nesprístupnených informácií a práv duševného vlastníctva, najmä s cieľom zabrániť neoprávnenému sprístupneniu obchodných tajomstiev alebo úniku citlivých vznikajúcich technológií.
Komisia poskytne usmernenia týkajúce sa požadovaných informácií a ich príslušného formátu. 3.
Komisia žiadosti posúdi, prijme svoje rozhodnutia a oznámi ich žiadateľom do šiestich mesiacov od doručenia úplnej žiadosti.
Ak sa Komisia domnieva, že informácie poskytnuté v žiadosti nie sú úplné, poskytne žiadateľovi možnosť bez zbytočného odkladu predložiť dodatočné informácie potrebné na doplnenie žiadosti.
V rozhodnutí Komisie sa určí dĺžka trvania statusu na základe predpokladaného trvania projektu. 4.
Komisia monitoruje pokrok dosiahnutý pri zriaďovaní a prevádzke integrovaných výrobných zariadení a otvorených zákazkových tovární EÚ a pravidelne informuje Európsku radu pre polovodiče. 5.
Prevádzkovateľ zariadenia môže požiadať Komisiu, aby preskúmala dĺžku trvania statusu alebo upravila svoje plány vykonávania, pokiaľ ide o súlad s požiadavkami podľa článku 13 ods.
3 alebo článku 14 ods.
3, ak považuje takéto preskúmanie za riadne odôvodnené nepredvídanými vonkajšími okolnosťami.
Na základe takéhoto preskúmania môže Komisia prehodnotiť dĺžku trvania statusu udeleného v súlade s odsekom 3 tohto článku alebo súhlasiť s úpravou plánov vykonávania. 6.
Ak Komisia zistí, že zariadenie už nespĺňa požiadavky stanovené v článku 13 ods.
3 alebo článku 14 ods.
3, poskytne prevádzkovateľovi integrovaného výrobného zariadenia alebo otvorenej zákazkovej továrne EÚ príležitosť vyjadriť pripomienky a navrhnúť vhodné opatrenia. 7.
Komisia môže zrušiť rozhodnutie, ktorým sa uznáva status integrovaného výrobného zariadenia alebo otvorenej zákazkovej továrne EÚ, ak sa uznanie zakladalo na žiadosti obsahujúcej nesprávne informácie alebo ak napriek ukončeniu postupu uvedeného v odseku 5 tohto článku integrované výrobné zariadenie alebo otvorená zákazková továreň EÚ nespĺňa požiadavky stanovené v článku 13 ods.
3 alebo článku 14 ods.
3 Komisia sa pred prijatím takéhoto rozhodnutia poradí s Európskou radou pre polovodiče po tom, ako jej poskytne dôvody na takéto zrušenie.
Každé rozhodnutie, ktorým sa odníma status integrovaného výrobného zariadenia alebo otvorenej zákazkovej továrne EÚ, musí byť riadne odôvodnené a podlieha právu prevádzkovateľa na odvolanie. 8.
Zariadenia, ktorých status integrovaného výrobného zariadenia alebo otvorenej zákazkovej továrne EÚ bol zrušený podľa odseku 7 tohto článku, strácajú všetky práva vyplývajúce z tohto nariadenia, ktoré sú spojené s uznaním tohto statusu.
Na takéto zariadenia sa však naďalej vzťahuje povinnosť stanovená v článku 26 ods.
1 počas obdobia zodpovedajúceho obdobiu, ktoré sa pôvodne plánovalo v čase udelenia statusu v súlade s odsekom 3 tohto článku, alebo v prípade, že sa status preskúmal, uplatniteľnej dĺžky trvania v súlade s odsekom 5 tohto článku.
Článok 16
Verejný záujem a verejná podpora 1.
Integrované výrobné zariadenia a otvorené zákazkové továrne EÚ sa považujú za zariadenia prispievajúce k bezpečnosti dodávok polovodičov a odolnosti únijného ekosystému polovodičov, a preto sa považujú za zariadenia vo verejnom záujme. 2.
S cieľom dosiahnuť bezpečnosť dodávok a odolnosť únijného ekosystému polovodičov môžu členské štáty bez toho, aby boli dotknuté články 107 a 108 ZFEÚ, na integrované výrobné zariadenia a otvorené zákazkové továrne EÚ uplatniť podporné opatrenia a poskytovať im administratívnu podporu v súlade s článkom 18.